**Molėtų rajono savivaldybės taryba**

**SPRENDIMAS**

**Dėl ATSTOVAVIMO molėtų RAJONO SAVIVALDYBEI UTENOS REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE**

2021 m. kovo 25 d. Nr. B1-96

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos regioninės plėtros įstatymo 13 straipsnio 1 dalies 3 punktu, 19, 21 straipsniais, Utenos regiono plėtros tarybos nuostatų, patvirtintų Utenos regiono plėtros tarybos steigiamojo susirinkimo 2021 m. sausio 15 d. sprendimu Nr. S-1, 7 punktu, 11.3 papunkčiu,

Molėtų rajono savivaldybės taryba n u s p r e n d ž i a:

1. Įgalioti Molėtų rajono savivaldybės merą Saulių Jauneiką atstovauti Molėtų rajono savivaldybei ir dalyvauti Utenos regiono plėtros tarybos visuotiniuose dalyvių susirinkimuose iki 2019–2023 m. Savivaldybės tarybos kadencijos įgaliojimų pabaigos.

2. Įgalioti Molėtų rajono savivaldybės merą Saulių Jauneiką laisvai balsuoti visais Utenos regiono plėtros tarybos visuotinio dalyvių susirinkimo kompetencijai priklausančiais klausimais, išskyrus Lietuvos Respublikos regioninės plėtros įstatymo 21 straipsnio 1 dalies 1, 2, 6, 7, 9 punktuose regiono plėtos tarybos visuotiniam dalyvių susirinkimui nustatytas funkcijas, dėl kurių turi būti priimtas (-i) atskiras (-i) Molėtų rajono savivaldybės tarybos sprendimas (-ai).

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika